# Inday Ba

Inday Ba també coneguda com (N'Deaye Ba) va ser una actriu brito-sueca amb participacions en el teatre, cinema i televisió. Va néixer a Göteborg, Suècia, el 10 d'agost de 1972 de pare senegalès i mare sueca, que es van separar al cap d'un any de casats.

## La seva vida primerenca

A l'edat de vuit, N'Deaye i la seva mare es van mudar a Baviera, Alemanya on van viure per quatre anys i després van tornar a viure a Suècia en un petit poblat anomenat Trollhättan. Poc després d'acabar la secundària, el 1992, Ba es muda al Regne Unit per millorar el seu anglès i inscriure's en una escola d'actuació a Londres. Després de dos anys de prendre classes d'actuació i treballar a botigues, l'any 1993 és acceptada per la Webber Douglas Academy.

## Carrera

Ba, des de nena va sentir inclinació per les arts escèniques, la qual cosa la portava a ser el centre d'atenció a les festes a les quals assistia fent riure a la gent. Ja d'adulta, al poc temps després de graduar-se com a actriu, aconsegueix actuar en una sèrie i un rol en una pel·lícula. Va treballar dos anys més i va decidir provar sort a Hollywood, sense gaire èxit; després va dir: “El somni americà només passa quan dorms”. L'any 2000, quan a la seva mare li diagnostiquen leucèmia, decideix tornar al seu costat a Londres on aquesta vivia. A l'any següent coneix al director Jonathan Clements amb qui es casaria a l'estiu de 2002 i es mudaria a Banwell a Somerset. Ba va aconseguir papers en algunes sèries importants d'horari estel·lar com ara:
* "Trial & Retribution" interpretant a DC Lisa West (2002-2003)
* "Sea of Souls" com Anna (2005)
* "Jericho" com Martha Sorin (2005)

## La seva malaltia i mort

N'Deaye Ba havia tingut problemes de salut mentre va viure a Los Angeles, i quan va tornar a Londres els malestars es van incrementar. Després d'anys de mals diagnòstics, no va ser sinó fins a finals de 2002, poc temps després de casar-se, que se li va diagnosticar lupus. Al desembre, sofreix una deficiència renal i al començament de 2003 la parella se separa. Malgrat la seva condició, Ba aconsegueix continuar amb la seva carrera d'actriu amb greus recaigudes. El 20 d'abril de 2005, mor a Londres, Regne Unit, poc després de rodar Jericho.
Va ser incinerada al Mortlake Crematorium i les seves cendres es van escampar a la costa sueca.

## La seva tragèdia en vídeo

Com una iniciativa per donar a conèixer i educar al públic sobre lo dur d'aquesta malaltia, N'Deaye decideix, amb ajuda de la seva mare i una càmera de vídeo casolana, gravar la seva evolució, tractaments i procediments mèdics als quals es veu sotmesa. Dit documental que porta per nom "The Wolf Inside" (El llop de dins o El llop intern), va començar a ser gravat a l'estiu de 2004.
El resultat de l'enregistrament és una pel·lícula commovedora per l'emotiu dels patiments tant físics com a emocionals que va sofrir Ba, així com el fet que la seva mare Christina lluitava amb la leucèmia al mateix temps. Aquest film va ser ovacionat tres anys després de la mort de N'Deaye en els Premis de l'Acadèmia Britànica de Cinematografia, la BAFTA.

## Filmografia

| 1997. The Perfect Blue 1997. Into the Blue 1997. Mannen som visste för lite 1998. Out of Hours 1998. Ruth Rendell Mysteries 1998. Mannen med vatten i skorna 1998. Kameleonten 2000. Arabian Nights 2000. Four Dogs Playing Poker 2000. Thin Ice 2001. The Lost Empire 2001. The Discovery of Heaven | 2002. Tom & Thomas - Tvillingmysteriet i London 2002. Klassfesten 2002. Beyond Belief: Fact or Fiction 2002. Ultimate Force 2002. The Final Curtain 2002. 2003|Casualty 2002-2003. Brottet och straffet 2004. The Brief 2004. Ljug för mig 2005. I sinnets våld 2005. Ahead of the Class 2005. Jericho 2008. The Wolf Inside (documental) |

## Referències

* 1 2 Lentz, Harris M. Obituaries In The Performing Arts, 2005. McFarland & Co., 2006, p. 14. ISBN 0-7864-2489-3.
* ↑ «A battle with the wolf». Daily Mail, 10-10-2008 [Consulta: 22 desembre 2010].

## Enllaços externs

* Web oficial (en anglès)
* A battle with the wolf (en anglès)
* Inday Ba a IMDb Arxivat 2010-01-07 a Wayback Machine.